钦定古今图书集成/明伦汇编/官常典/第526卷 > 相兀速
## 钦定古今图书集成/明伦汇编/官常典/第526卷 > 相兀速

按《元史怯怯里传》：“怯怯里卒，子相兀速袭父职，率本
部兵从丞相阿术攻襄樊，又从塔出筑正阳堡，泸军
乘舰来窥壁垒，相兀速率征骑逆之，夹淮水而军，射
死者甚众。至元十一年，赐金符，授武略将军。明年，从
御史大夫博罗罕平涟、海。秋九月，从丞相伯颜渡淮，
率兵一千骑攻淮安南门，破之。又从元帅博罗罕筑”
湾头堡。万户纳儿䚟卧疾，令相兀速权领蒙古、女直、
汉人三万户。夏五月，宋扬州都统姜才引兵来侵，相
兀速率本部兵逆战有功。又从丞相阿术袭制置使
李庭芝及姜才于泰州，皆杀之。十四年，加宣武将军、
管军总管。十八年，为蒙古侍卫亲军总管。二十三年，
改千户。三十年，升蒙古侍卫亲军副指挥使司事，易
金虎符，加“显武将军。”